CELEX: 62010CJ0024
Language: sk
Date: 2010-09-23 00:00:00
Title: Rozsudok Súdneho dvora (šiesta komora) z 23. septembra 2010. # Európska komisia proti Helénskej republike. # Nesplnenie povinnosti členským štátom - Smernica 2006/46/ES - Právo obchodných spoločností - Ročné účtovné závierky a konsolidované ročné účtovné závierky spoločností - Neprebratie v stanovenej lehote. # Vec C-24/10.

Rozsudok Súdneho dvora (šiesta komora) z 23. septembra 2010 – Komisia/Grécko
      (vec C‑24/10)
      „Nesplnenie povinnosti členským štátom – Smernica 2006/46/ES – Právo obchodných spoločností – Ročné účtovné závierky a konsolidované účtovné závierky spoločností – Neprebratie v stanovenej lehote“
      1.                     Žaloba o nesplnenie povinnosti – Skúmanie dôvodnosti Súdnym dvorom – Stav, ktorý treba zohľadniť – Stav ku dňu uplynutia lehoty
            stanovenej odôvodneným stanoviskom (článok 258 ZFEÚ) (pozri bod 9)
      2.                     Členské štáty – Povinnosti – Nesplnenie povinnosti – Odôvodnenie založené na vnútroštátnom poriadku – Neprípustnosť (článok
            258 ZFEÚ) (pozri body 10 – 13 a výrok)
      Predmet
      
         
               Nesplnenie povinnosti členským štátom – Neprijatie ustanovení potrebných na dosiahnutie súladu so smernicou Európskeho parlamentu
                  a Rady 2006/46/ES zo 14. júna 2006, ktorou sa mení a dopĺňa smernica Rady 78/660/EHS o ročnej účtovnej závierke niektorých
                  typov spoločností, smernica Rady 83/349/EHS o konsolidovaných účtovných závierkach, smernica Rady 86/635/EHS o ročnej účtovnej
                  závierke a konsolidovaných účtoch bánk a iných finančných inštitúcií a smernica Rady 91/674/EHS o ročných účtovných závierkach
                  a konsolidovaných účtovných závierkach poisťovní (Ú. v. EÚ L 224, s. 1), v stanovenej lehote
               
            Výrok
      
         
                  1.
               
               
                  
               
               
                  	Helénska republika si tým, že v stanovenej lehote neprijala všetky zákony, iné právne predpisy a správne opatrenia potrebné
                     na dosiahnutie súladu so smernicou Európskeho parlamentu a Rady 2006/46/ES zo 14. júna 2006, ktorou sa mení a dopĺňa smernica
                     Rady 78/660/EHS o ročnej účtovnej závierke niektorých typov spoločností, smernica Rady 83/349/EHS o konsolidovaných účtovných
                     závierkach, smernica Rady 86/635/EHS o ročnej účtovnej závierke a konsolidovaných účtoch bánk a iných finančných inštitúcií
                     a smernica Rady 91/674/EHS o ročných účtovných závierkach a konsolidovaných účtovných závierkach poisťovní, nesplnila povinnosti,
                     ktoré jej vyplývajú z tejto smernice.
                  
               
            
         
                  2.
               
               
                  
               
               
                  	Helénska republika je povinná nahradiť trovy konania.